Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 143/13/7712	Svidník, 25.6.2014
EEČ : 2-60-45-2014

U Z N E S E N I E

Trestná vec:	obvinená XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Svidník
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 28.5.2013, spisová značka Pv 143/13/7712, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 28.02.2013 o 18.00 hod. viedla v Stropkove po ulici Bokšanskej smerom k obci Baňa osobné motorové vozidlo zn. Peugeot 405 evidenčného čísla SP 004AI, pričom počas jazdy neprispôsobila rýchlosť vozidla dopravnej situácii a na zľadovatenej vozovke v dôsledku brzdenia dostala šmyk, vedenie vozidla nezvládla a pravou bočnou časťou vozidla narazila do okrasných stromčekov a následne do plynovej prípojky s následnym únikom plynu, pričom poškodením plynovej prípojky a únikom plynu spôsobila SPP -  distribúcia a.s. Bratislava škodu vo výške 838,88  eur

Uznesením prokurátora Okresnej prokuratúry XXXXX zo dňa 28.5.2013, spisová značka Pv 143/13/7712, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením č.k. Pv 143/13-4 zo dňa 28.05.2013 som podľa §  216 ods. 1 Tr. por. podmienečne zastavil trestné stíhanie proti obvinenej XXXXX pre prečin poškodzovanie a ohrozovanie prevázdky všeobecne prospešného zariadenia podľa § 288 Tr. zák. som obvinenej určil skúšobnú dobu v trvaní 1 (jedného) roka, pričom toto uznesenie nadobudlo právoplatnosť 04.06.2013.
	Zo správ o povesti obvinenej, z odpisu z registra trestov a výpisu z evidencie priestupkov som zistil, že obvinená v priebehu skúšobnej doby viedla riadny život v zmysle § 217 ods. 1 Tr.por. Preto bolo potrebné rozhodnúť tak, že obvinená sa v skúšobnej dobe osvedčila.
	Podľa § 217 ods. 4 Tr.por. právoplatnosťou tohto uznesenia nastávajú účinky zastavenia trestného stíhania podľa § 9 ods. 1 písm. e/ Tr. por. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hrebeňák
prokurátor